תקנות הפיקוח על עסקי ביטוח (תנאי הצמדה בחוזה לביטוח חיים)

{{ח:התחלה}}
{{ח:כותרת|תקנות הפיקוח על עסקי ביטוח (תנאי הצמדה בחוזה לביטוח חיים), התשמ״ב–1982}}

{{ח:פתיח-התחלה}}
{{ח:תיבה|ק״ת תשמ״ב, 1634|תקנות הפיקוח על עסקי ביטוח (תנאי הצמדה בחוזה לביטוח חיים)|https://olaw.org.il/takanot/takanot-4404.pdf}}; {{ח:תיבה|תשמ״ג, 320|ת״ט|https://olaw.org.il/takanot/takanot-4431.pdf}}; {{ח:תיבה|תשמ״ד, 1978|תיקון|https://olaw.org.il/takanot/takanot-4667.pdf}}; {{ח:תיבה|תשס״ד, 133|תיקון|https://olaw.org.il/takanot/takanot-6284.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הפיקוח על עסקי ביטוח#סעיף 38|סעיף 38}} {{ח:חיצוני|חוק הפיקוח על עסקי ביטוח|לחוק הפיקוח על עסקי ביטוח, התשמ״ב–1981}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשמ״ד, תשס״ד}}
{{ח:ת}} בתקנות אלה –
{{ח:ת|סוג=הגדרה}} ”המדד“ – מדד המחירים לצרכן (כולל פירות וירקות) שקבעה הלשכה המרכזית לסטטיסטיקה, אף אם יתפרסם על ידי כל מוסד ממשלתי אחר, לרבות כל מדד רשמי אחר שיבוא במקומו, בין שהוא בנוי על אותם נתונים שעליהם בנוי המדד הקיים ובין אם לאו; אם יבוא מדד אחר במקום המדד הקיים, תקבע הלשכה המרכזית לסטטיסטיקה את היחס בינו לבין המדד המוחלף;
{{ח:ת|סוג=הגדרה}} ”המדד היסודי“ – המדד שפורסם לאחרונה לפני ה־1 בחודש שבו מתחילה תקופת הביטוח או המדד שפורסם לאחרונה לפני ה־1 בחודש שבו שולם התשלום הראשון של דמי הביטוח – לפי המוקדם; ולענין חוזה ביטוח חיים צמוד אשר דמי הביטוח בעדו משולמים בתשלום חד־פעמי לפני תחילתה של תקופת הביטוח – המדד שפורסם לאחר תום החודש שבו שולמו דמי הביטוח כאמור;
{{ח:ת|סוג=הגדרה}} ”חוזה ביטוח חיים צמוד“ – חוזה לביטוח חיים לרבות ביטוח סיכון, ביטוח גמלה וביטוח פיצויים ולרבות חוזה לביטוח תאונה, מחלה או נכות – בין שהוא חלק מחוזה ביטוח חיים או תוספת קבועה לו ובין שהוא חוזה נפרד – שבו סכום הביטוח צמוד למדד;
{{ח:ת|סוג=הגדרה}} ”חוק פסיקת ריבית“ – {{ח:חיצוני|חוק פסיקת ריבית והצמדה|חוק פסיקת ריבית והצמדה, התשכ״א–1961}};
{{ח:ת|סוג=הגדרה}} ”ריבית צמודה מוגדלת“ – ריבית צמודה בשיעור שלא יעלה על השיעור שנקבע לפי {{ח:חיצוני|חוק פסיקת ריבית והצמדה#סעיף 1|סעיף 1 לחוק פסיקת ריבית}} לענין ההגדרה ”הפרשי הצמדה וריבית“ בתוספת 2 נקודות האחוז.

{{ח:סעיף|2|תנאי הצמדה|תיקון: תשמ״ד, תשס״ד}}
{{ח:תת|(א)}} בחוזה ביטוח חיים צמוד יחושבו כל התשלומים שעל המבטח לשלם בשל מקרה הביטוח או בשל פדיון הפוליסה, לרבות תשלומים תקופתיים, לפי שיעור עליית המדד מן המדד היסודי עד המדד שפורסם לאחרונה לפני יום התשלום; ואולם מתום תקופת הביטוח יחול האמור {{ח:חיצוני|תקנות הפיקוח על עסקי ביטוח (תנאים בחוזי ביטוח)#סעיף 6|בתקנה 6(2) ו־(3) לתקנות הפיקוח על עסקי ביטוח (תנאים בחוזי ביטוח), התשמ״ב–1981}}.
{{ח:תת|(ב)}} המפקח רשאי לאשר לגבי חוזה ביטוח חיים צמוד שאושר בהתאם {{ח:חיצוני|חוק הפיקוח על עסקי ביטוח#סעיף 16|לסעיפים 16}} {{ח:חיצוני|חוק הפיקוח על עסקי ביטוח#סעיף 40|ו־40 לחוק}}, הסדרים שונים מן האמור בתקנות אלה לגבי התשלומים שעל המבטח לשלם בשל מקרה הביטוח או בשל פדיון הפוליסה או לגבי אופן חישוב דמי הביטוח שעל המבוטח לשלם.
{{ח:תת|(ג)}} בחוזה ביטוח חיים צמוד יחושבו דמי הביטוח שעל המבוטח לשלם:
{{ח:תתת|(1)}} אם שולמו תוך 30 ימים מהיום שנקבע לתשלומם – על ידי הכפלת דמי הביטוח הנקובים בפוליסה ביחס שבין המדד שפורסם לאחרונה לפני היום שנקבע לתשלומם לבין המדד היסודי;
{{ח:תתת|(2)}} אם שולמו לאחר תום 30 ימים מהיום שנקבע לתשלומם – על ידי הכפלת דמי הביטוח הנקובים בפוליסה ביחס שבין המדד האחרון שפורסם לאחרונה לפני יום התשלום בפועל לבין המדד היסודי, בצירוף ריבית צמודה מוגדלת על התקופה שלאחר 30 ימים מהיום שנקבע לתשלום דמי הביטוח עד תשלומם בפועל.
{{ח:תת|(ד)}} האמור בתקנת משנה (ג) לא יחול על חוזה ביטוח חיים צמוד אשר דמי הביטוח בעדו שולמו בתשלום חד־פעמי לפני תחילתה של תקופת הביטוח.

{{ח:סעיף|3||תיקון: תשמ״ג, תשס״ד}}
{{ח:ת}} {{ח:הערה|(בוטלה).}}

{{ח:סעיף|4|תחילה}}
{{ח:תת|(א)}} תקנות אלה, למעט {{ח:פנימי|סעיף 2|תקנה 2(ב)}}, יחולו על חוזי ביטוח שנכרתו ביום י״ג באלול התשמ״ב (1 בספטמבר 1982) או לאחריו.
{{ח:תת|(ב)}} {{ח:פנימי|סעיף 2|תקנה 2(ב)}} תחול על חוזי ביטוח שנכרתו ביום ט״ז בטבת התשמ״ג (1 בינואר 1983) או לאחריו.

{{ח:חתימות|י״ד באב התשמ״ב (3 באוגוסט 1982)}}
* '''יורם ארידור'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]